《哭傅曰会郎中用体斋见慰韵 其二》
明代·李东阳

登科犹记岁逢辛，曾见趋堂画里真。应与傅岩为后裔，定知何逊是前身。

文章饰吏谁兼美，兄弟论交我最亲。月落屋梁秋署冷，忆君还是梦中人。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。